Na nufin duk wani nema ko hanyar da Dan Adam zai nema abinci ta halak, ko kuma sana'a itace duk abinda mutun zai sarrafa domin ya sami wata lada, samu ya rayu rayuwa mai kyau batare da wani cikas ba. Ko kuma a takaice muce sana'a na nufin dogaro da kai. Sana'ar mutum itace abar alfaharin sa ko ina yaje da ita zai tinkaho. Akwai wasu mawakan hausa da dama da sukayi tsokaci akan sana'a har wata daga cikin su tana cewa a lokacin da take zaburar da mata akan sana'a "Kai ku tashi ku koyi sana'a mata, macen da bata sana'a aura ce" kalmar aura anan tana nufin jaka. GA JERIN SANA'O'IN HAUSAWA 1. 'Kafinta shi Kafinta kala biyu ne akwai na sama akwai kuma na kasa, Kafinta sama shine wanda yake bugun kwano wato rafta da dai sauran su. Shi kuma Kafinta kasa shine mai hada kujeru da gadaje ds. 2. Su/Masunci/Mai kamun kifi Su sana'a ce mai zaman kanta wadda itama akan dogara da ita, tunda zaka ga da yawa masu yin su har bada maganin sanyi suke saboda alakar su da ruwa.